
Uznesenie Okresný súd Lučenec vo veci starostlivosti o maloleté dieťa: A. B., narodený XX.XX.XXXX, bytom ako matka, zastúpené v konaní kolíznym opatrovníkom: Úrad práce, sociálnych vecí a rodiny Veľký Krtíš, dieťa rodičov: matka C. B., narodená XX.XX.XXXX, trvale bytom D. E. F. XXX, XXX XX D. E. F., zastúpená: Mgr. Andrea Legényová, so sídlom Komenského 3, 990 01 Veľký Krtíš a otec A. B., narodený XX.XX.XXXX, zomrelý XX.XX.XXXX, o návrhu navrhovateľov: A. B., narodený XX.XX.XXXX a G. B., narodená XX.XX.XXXX, obidvaja trvale bytom H. XX, zastúpení: JUDr. Jozef Veselý, so sídlom Mierová 1, 990 01 Veľký Krtíš, o úprave styku navrhovateľov s maloletým dieťaťom, takto rozhodol: I. Súd n a r i a ď u j e neodkladné opatrenie v nasledovnom znení: Súd d o č a s n e do právoplatného skončenia konania vedeného na tunajšom súde pod spisovou značkou 37P/14/2025 u p r a v u j e styk starých rodičov A. B., narodeného XX.XX.XXXX a G. B., narodenej XX.XX.XXXX s maloletým A. B., narodeným XX.XX.XXXX nasledovne: - starí rodičia si prevezmú maloletého A. B. každú párnu stredu o 15:00 hod. a vrátia maloleté dieťa matke v ten istý deň o 19:00 hod., - starí rodičia si prevezmú maloletého A. B. každý štvrtý týždeň v roku v piatok o 15:00 hod. a vrátia maloleté dieťa matke v ten istý týždeň v nedeľu o 15:00 hod., a to počnúc dňom 13.06.2025. Miestom odovzdávania a preberania maloletého dieťaťa je bydlisko maloletého dieťaťa. II. Takto upravený styk s ú starí rodičia a matka p o v i n n í dodržiavať, matka maloleté dieťa na styk so starými rodičmi vopred pripraviť a starí rodičia maloleté dieťa v stanovené termíny od matky prevziať a vrátiť jej ho v poriadku. III. V prípade, ak styk starých rodičov s maloletým deťom nebude možné realizovať podľa uvedenej úpravy, j e osoba, u ktorej nastane prekážka realizácie styku, p o v i n n á bezodkladne najneskôr do 24 hodín vopred oznámiť prekážku realizácie styku druhej strane. Ak táto prekážka nastane na strane maloletého dieťaťa j e p o v i n n á túto prekážku oznámiť starým rodičom vždy matka. Zároveň s ú matka a starí rodičia p o v i n n í dohodnúť si náhradný termín realizácie styku s maloletým dieťaťom v rozsahu rovnakom ako je rozsah styku, ktorý nebolo možné realizovať. odôvodnenie: 1. Na tunajšom súde prebieha konanie o úprave styku navrhovateľov – blízkych osôb s maloletým dieťaťom.
2. Na pojednávaní dňa 11.06.2025 z dôvodu potreby doplnenia dokazovania matka ako aj navrhovatelia súhlasili s dočasnou úpravou styku starých rodičov (navrhovateľov) s maloletým dieťaťom tak, že starí rodičia si prevezmú maloletého A. B.: - každú párnu stredu o 15:00 hod. a vrátia maloleté dieťa matke v ten istý deň o 19:00 hod., - každý štvrtý týždeň v roku v piatok o 15:00 hod. a vrátia maloleté dieťa matke v ten istý týždeň v nedeľu o 15:00 hod., a to počnúc dňom 13.06.2025. Miestom odovzdávania a preberania maloletého dieťaťa je bydlisko maloletého dieťaťa. Zároveň vzali na vedomie, že takto upravený styk sú starí rodičia a matka povinní dodržiavať, matka maloleté dieťa na styk so starými rodičmi vopred pripraviť a starí rodičia maloleté dieťa v stanovené termíny od matky prevziať a vrátiť jej ho v poriadku. V prípade, ak styk starých rodičov s maloletým deťom nebude možné realizovať podľa uvedenej úpravy, je osoba, u ktorej nastane prekážka realizácie styku, povinná bezodkladne najneskôr do 24 hodín vopred oznámiť prekážku realizácie styku druhej strane. Ak táto prekážka nastane na strane maloletého dieťaťa je povinná túto prekážku oznámiť starým rodičom vždy matka. Zároveň sú matka a starí rodičia povinní dohodnúť si náhradný termín realizácie styku s maloletým dieťaťom v rozsahu rovnakom ako je rozsah styku, ktorý nebolo možné realizovať. 3. Podľa § 2 ods. 1, 2 zákona č. 161/2015 Civilný mimosporový poriadok (ďalej „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len "účastník") a konanie podľa tohto zákona, ak z povahy veci nevyplýva inak. 4. Podľa § 324 ods. 1, 2, 3 zákona č. 160/2015 Civilný sporový poriadok (ďalej „CSP“), pred začatím konania, počas konania a po jeho skončení súd môže na návrh nariadiť neodkladné opatrenie. Na konanie o návrhu na nariadenie neodkladného opatrenia je príslušný okresný súd. Neodkladné opatrenie súd nariadi iba za predpokladu, ak sledovaný účel nemožno dosiahnuť zabezpečovacím opatrením. 5. Podľa § 325 ods. 1 CSP, neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 6. Podľa § 329 ods. 1 CSP, súd môže rozhodnúť o návrhu na nariadenie neodkladného opatrenia aj bez výsluchu strán a bez nariadeného pojednávania. 7. Podľa § 329 ods. 2 CSP, pre neodkladné opatrenie je rozhodujúci stav v čase vydania uznesenia súdu prvej inštancie. 8. Podľa § 330 ods. 1 a 2 CSP, súd môže určiť, že neodkladné opatrenie bude trvať len po určený čas. Ak to povaha veci pripúšťa, súd môže nariadiť neodkladné opatrenie, ktorého obsah by bol totožný s výrokom vo veci samej. 9. Neodkladné opatrenie je inštitút súdneho konania, ktorý je na mieste použiť tam, kde sa vyžaduje okamžitý zásah súdu z dôvodu, že navrhovateľovi reálne a bezprostredne hrozí ujma. Navrhovateľ neodkladného opatrenia musí po osvedčení svojho hmotného nároku, ktorého ochrany sa domáha, presvedčivo osvedčiť skutočnosti odôvodňujúce bezodkladnú potrebu úpravy pomerov. Nárok pritom nemusí byť nepochybne preukázaný, ale musí byť aspoň osvedčený. Miera osvedčenia sa riadi situáciou, najmä naliehavosťou riešenia. Osvedčovanie znamená zisťovanie najvýznamnejších skutočností potrebných pre rozhodnutie o návrhu na nariadenie neodkladného opatrenia prostredníctvom označených dôkazov. Osvedčenie skutočností odôvodňujúcich nariadenie neodkladného opatrenia sa posudzuje len podľa návrhu a k nemu doložených dôkazov. Takýto postup predpokladá platná právna úprava (§ 329 ods. 1 CSP), sledujúca tým dosiahnutie účelu inštitútu neodkladného opatrenia, ktorým je rýchle a pružné riešenie situácie vyžadujúcej si okamžitý zásah súdu v prípade potreby. Ohrozenie nároku navrhovateľa, či už subjektívne alebo objektívne, musí byť konkrétne a účastník konania ho musí vždy osvedčiť, nestačí iba abstraktná (pravdepodobná) možnosť ohrozenia práv strany sporu. 10. Účelom neodkladného opatrenia je rýchle a pružné riešenie tej situácie, ktorá vyžaduje okamžitý zásah súdu (uznesenie Najvyššieho súdu Slovenskej republiky sp. zn. 2MCdo 3/2010). Pre nariadenie neodkladného opatrenia je postačujúce, pokiaľ sú okolnosti, z ktorých sa vyvodzuje opodstatnenosť
návrhu na toto dočasné opatrenie, aspoň osvedčené, pričom reálne vyhodnotenie potreby bezodkladne upraviť pomery je na posúdení súdu. 11. Z charakteru neodkladného opatrenia vyplýva, že pred jeho nariadením súd nemusí zistiť všetky skutočnosti, ktoré sú potrebné pre vydanie konečného rozhodnutia a pri zisťovaní nemusí byť vždy dodržaný formálny postup stanovený na dokazovanie. Vo všetkých veciach starostlivosti súdu o maloleté deti je prvoradý záujem maloletého dieťaťa. Súd zároveň poukazuje na ustanovenie § 325 ods. 1 CSP, v zmysle ktorého súd môže nariadiť neodkladné opatrenie v dvoch prípadoch a to, ak je potrebné bezodkladne upraviť pomery alebo ak je daná obava, že exekúcia bude ohrozená. Splnenie aspoň jedného zo zákonných predpokladov nariadenia neodkladného opatrenia musí súd primárne vyhodnotiť na základe návrhu, a to z rozhodujúcich skutočností uvedených v návrhu a v prípade konania vo veciach starostlivosti o maloleté deti, aj bez návrhu. Pomery, ktoré majú byť neodkladným opatrením upravené, musia mať vždy povahu právnych vzťahov a potreba ich úpravy musí byť vždy bezodkladná, to znamená naliehaná a nevyhnutná. 12. Účastníci konania na pojednávaní dňa 11.06.2025 súhlasili s dočasnou úpravou styku starých rodičov s maloletým dieťaťom tak, ako je uvedené vo výroku tohto uznesenia. Uvedená dočasná úprava styku je nevyhnutná na úpravu pomerov maloletého dieťaťa do času, kým bude možné vo veci rozhodnúť konečným rozhodnutím. 13. Úprava pomerov účastníkov konania upravená neodkladným opatrením má dočasný charakter. Účinnosť tohto neodkladného opatrenia zanikne najneskôr dňom nadobudnutia právoplatnosti meritórneho rozhodnutia, prípadne jeho zmenou alebo zrušením v zmysle § 334 ods. 1 CSP, príp. 367 ods. 7 CMP. 14. Toto neodkladné opatrenie je vykonateľné jeho doručenia (§ 332 ods. 1 CSP). 15. Podľa § 368 CSP, osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. 16. Podľa § 234 ods. 2 CSP, ak nie je ďalej ustanovené inak, použijú sa a uznesenie primerane ustanovenia o rozsudku. Poučenie: Proti tomuto uzneseniu odvolanie nie je prípustné, nakoľko sa účastníci konania po vyhlásení a odôvodnení výroku uznesenia práva podať odvolanie výslovne vzdali podľa § 368 CSP. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia.

